Diari Oficial de la Generalitat Valenciana


Sumari del DOGV 4368, del 30-10-2002 (2002/11031)

RESOLUCIÓ de 10 d'octubre de 2002, del secretari general de la Presidència, per la qual es concedix la tercera edició del Premi Generalitat Valenciana . Mariano Martínez: Joventut Valenciana en l'Exterior, corresponent a l'any 2002.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11995


Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 d'octubre de 2002, del secretari general de la Presidència, per la qual es concedix la tercera edició del Premi Generalitat Valenciana - Mariano Martínez: Joventut Valenciana en l'Exterior, corresponent a l'any 2002. [2002/X11659]
  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril del 2000) va crear el Premi Generalitat Valenciana - Mariano Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionals dins d'estos.
  
Per Resolució de 21 de març de 2002, del vicepresident primer del Govern Valencià, es va convocar la tercera edició del premi, corresponent a l'any 2002 i s'habilitava al secretari general de la Presidència de la Generalitat Valenciana per a la seua concessió a la persona o entitat designada pel jurat establit en el Decret 54/2000, de 25 d'abril, del Govern Valencià. En compliment de la mateixa i d'acord amb la proposta efectuada per dit jurat, una vegada rebudes i estudiades totes les propostes presentades pels centres valencians en l'exterior, resolc:
  
Primer
  
Concedir el Premi Generalitat Valenciana - Mariano Martínez: Joventut Valenciana en l'Exterior als següents destinataris:
  
- El Cos de ball ?Micalet- del Centre Valencià de Rosario (Argentina), per l'impuls que la seua activitat ha suposat per al funcionament del centre valencià al qual pertany, així com per la seua dedicació a l'articulació de les relacions intergeneracionals dins del mateix. A més, els seus components han demostrat una gran capacitat per a difondre amb un alt nivell d'exigència el folklore valencià a l'Argentina.
  
- La Banda de Música de la Casa Regional de la Comunitat Valenciana a Navarra, per la seua labor destacada a favor de la participació de la joventut en el centre valencià a què pertany i pels èxits aconseguits en aquells certàmens de bandes de música a què ha assistit, que l'han situada com a referent de la música de banda en la Comunitat Navarra i com a exponent significatiu d'esta expressió cultural fora del nostre territori.
  
Segon
  
L'assignació econòmica del premi serà de 1.505 euros per al Cos de ball ?Micalet- del Centre Valencià de Rosario, i de 1.505 euros per a la Banda de Música de la Casa Regional de la Comunitat Valenciana a Navarra, que es faran efectives al Centre Valencià de Rosario i a la Casa Regional de la Comunitat Valenciana a Navarra, respectivament, conforme als articles 4 i 5 de la Resolució de 21 de març de 2002, del vicepresident primer del Govern Valencià, per la qual es convoca este premi.
  
Tercer
  
Contra esta resolució, que posa fi a la via administrativa, es podrà interposar un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs Contenciós Administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des del sendemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això sense perjudici que s'utilitze qualsevol altra via que es considere oportuna.